AvaTrade

**AvaTrade** бол зөрүүтэй нөхцөлийн гэрээ (CFD) ба Форекс төрлийн арилжаагаар ажилладаг онлайн брокер юм. Компанийн төв байр нь Ирландын Дублин хотод байрладаг. Компани нь онлайн арилжааны платформ болоод гар утасны програмуудаараа дамжуулан  валютын ба түүхий эдийн бирж, хувьцаа, ETF, Bitcoin, индекс болон засгийн газрын бонд зэрэг олон төрлийн арилжааны зах зээлийг санал болгодог .

## Түүх 
AvaTrade нь 2006 онд Эмануэлем Крониц, Негев Нозацки болон, Clal Finance компанитай хамтран Ava FX нэртэй шинэ компани болж байгуулагдсан. . AvaGroup-ийг санхүүгийн мэргэжилтнүүдийн бүлэг болгон удирдаж байсан Крониц, Нозатцки нар хэрэглэгчдэд форекс брокерыг бий болгож үйлчлэх гол зорилготой байв. 2013 онд Ava FX  зөвхөн валютын зах зээл дэх брокерын үйлчилгээ төдийгүй бусад индексүүд (Dow Jones, Standard & Poor's), засгийн газрын бонд, түүхий эд зэрэг санхүүгийн өөр үйлчилгээнүүдийг багтаасан олон төрлийн үйлчилгээг аль болох тусгахын тулд нэрээ AvaTrade болгон өөрчилсөн. 2013 онд AvaTrade компани сард 2 сая гаруй арилжаа эрхэлж, 160 гаруй оронд бүртгэгдсэн 200,000 харилцагчийн дансыг давсан байдаг.

## Байршил 
AvaTrade төв байр нь Ирландын Дублин хотод байрладаг. Холдинг компанийн оффис нь Британийн Виржинийн арлуудад дээр байрладаг. Бусад оффисууд, борлуулалтын төвүүд нь Токио (Япон), Милан (Итали), Парис (Франц), Сидней (Австрали), Шанхай (Хятад) мөн Улаанбаатарт (Монгол) байрладаг .

## Зохицуулалт 
Янз бүрийн улс орнуудад AvaTrade-ийн үйл ажиллагааг төрөл бүрийн бүтцүүдээр зохицуулдаг. Европын Холбоонд Ирландын Төв Банк, Японд - Японы Санхүүгийн Фьючерсийн Холбоо, Санхүүгийн Үйлчилгээний Агентлаг ба Японы Барааны Фьючерсийн Холбоо, Австралид - Австралийн Үнэт Цаас, Хөрөнгө Оруулалтын Хороо тус тус хариуцдаг. Британийн Виржинийн арлуудад дээр зохицуулалтыг Британийн Виржинийн арлын санхүүгийн үйлчилгээний комисс хариуцдаг. Тус компани нь АНУ, Бельги, Шинэ Зеландаас бусад улс орнуудын арилжаачдад үйлчилгээнүүдээ санал болгодог. Гол гүйлгээнүүд нь Ойрх Дорнод, Ази, Европын Холбооны зах зээл дээр хийгддэг байна

## Худалдааны бүтээгдэхүүн, платформууд 
AvaTrade-ийн санал болгодог спот арилжааны гол хэрэгсэл бол MetaTrader 4 (MT4) платформ ба AvaTrader-ийн өөрийн өмч болох ACT програм хангамж юм. Энэхүү хоёр платформуудыг гар утасны програм хэлбэрээр санал болгодог. Мөн түүнчлэн компани нь Mirror Trader, Ava, ZuluTrade болон бусад платформуудаар дамжуулан автоматжуулсан арилжаа хийх платформуудыг санал болгодог. 2013 оны хавар AvaTrade шинэ AvaOptions арилжааны платформыг гаргасан. Энэхүү платформ нь үйлчлүүлэгчдэд зөвхөн FX Vanilla Options-ийг худалдаж авах, зарахаас гадна илүү төвөгтэй хөрөнгө оруулалт, хеджийн үйл ажиллагааг явуулах боломжийг олгодог. 2013 оны 8-р сард AvaTrade нь онлайн биткойны арилжааг эрхэлж буй хоёр дахь форекс брокер болжээ. Үүнд AvaTrader ба MT4 платформууд дээр CFD-тэй биткойнуудаар арилжаалах боломжийг олгосон. 2014 оны 2-р сард компани нь HushTrade гэх нэртэй боловсролын вебсайтыг нээн үйлчлүүлэгчдэд мэргэжлийн өндөр түвшний арилжаачдаас олон төрлийн стратегийн зөвлөгөө, дадлагын материалууд болон бусад мэдээллийг санал болгосон.

## Худалдан авалтууд 
2010 оны зуны дундуур AvaTrade компани нь Японы форекс брокер Art Co.-ийг худалдан авсан. Харин 2011 оны 3-р сард компани eForex брокероос АНУ-аас гаднах үйлчлүүлэгчдийн баазыг худалдан авч, мөн энэ оны 6-р сард Finotec Trading UK Limited-ээс ЕХ-ны гадна байрлах үйлчлүүлэгчдийн активуудыг худалдаж авсан байна. 2014 оны 7-р сард AvaTrade нь Сиднейд байрладаг YouTradeFX брокероос Австралийн үйлчлүүлэгчдийн баазыг өмчилж авснаа баталж, үүгээрээ энэхүү брокерийн үйлчлүүлэгчдийг AvaTrade платформ руу татав.

## Шагнал ба үнэлгээ 
* 2009 он — Daily Forex-ийн дагуу хамгийн сайн дэмжлэгтэй үйлчилгээ болсон;
* 2010 он — World Finance Foreign Exchange-ийн дагуу: хамгийн ил тод брокер, Канадын шилдэг форекс брокер, Британийн Виржиний арлуудын шилдэг форекс брокер, Ойрхи Дорнодын шилдэг форекс брокер мөн исламын шилдэг форекс үйлчилгээ үзүүлэгчээр шалгарсан;
* 2013 он — Санхүүгийн аюулгүй байдлыг хангахад гарамгай амжилтанд хүрч Investing.com шагналыг хүртсэн;
* 2014 он — FX Empire дагуу Forex-ийн шилдэг брокероор шалгарсан  ;
* 2016 он — Daily Forex үнэлгээний 4-р байрыг эзэлсэн ;
* 2020 он — Олон улсын Форекс Арилжаачдын Холбооноос (IAFT) шилдэг Форекс брокеруудын ТОП-5-т жагсаж орсон;
* 2021 он — IIROC-ийн дагуу Канад дахь хамгийн шилдэг дөрвөн форекс брокеруудын жагсаалтад багтжээ.

## Зүүлт тайлбар 
Ангилал:Санхүүгийн үйлчилгээ эрхлэгч
Ангилал:2006 онд байгуулагдсан
 22.↑ ForexCanada.ca)